wickkiey/tamil-wikipedia-chunked huggingface dataset:
# விக்கிப்பீடியா:ஒத்தாசை பக்கம்/தொகுப்பு 6

## வார்ப்புரு உதவி

பார்க்க:வார்ப்புரு:ஒலிம்பிக் போட்டிகள்..இதில் bodyclass = hlist என்பது வேலை செய்யவில்லை. மீடியாவிக்கியில் ஏதேனும் செய்ய முடியுமா ? மற்ற இந்திய மொழிகளிலும் இது வேலை செய்யவில்லை; இந்த வார்ப்புருவில் அவர்கள் (இந்தி, வங்காளம்,மராட்டி) பயன்படுத்தி உருவாக்கி உள்ளனர். நானும் அவ்வாறு செய்யும் முன்னர் இந்த கிளாசை உருவாக்க முடியுமா என்று அறிய ஆவல்.--மணியன் (பேச்சு) 03:40, 14 மே 2012 (UTC)
:பார்க்க .. ஏற்கனவே சோடாபாட்டிலிடம் கேட்டிருந்தேன். அது சிக்கலான விஷயம், எனவே நேரம் கிடைக்கும் போது சரி செய்வதாக கூறியுள்ளார்.--shanmugam (பேச்சு) 05:52, 14 மே 2012 (UTC)
::மேலும் 2012 கோடைக்கால ஒலிம்பிக் விளையாட்டுப் போட்டிகள் பக்கத்தில் அல்லது வேலை செய்யவில்லை..ஏன் ?--மணியன் (பேச்சு) 03:48, 14 மே 2012 (UTC)  
எவ்வாறு வர வேண்டும் (எடுத்துக்காட்டுப் பக்கம்) எனக் கூறினீர்கள் என்றால் இலகுவில் புரிந்து கொள்ள முடியும். --மதனாகரன் (பேச்சு) 13:18, 14 மே 2012 (UTC)
:மேற்கோள்கள் இரண்டு பத்திகளாக வரவேண்டும். தற்போது தமிழ் விக்கிப் பக்கங்களைக் காணும்போது அனைத்து பக்கங்களிலிலுமே (கோலாலம்பூர் - 3 பத்திகளாக இருந்தது) இப்போது வேலை செய்யவில்லை.--மணியன் (பேச்சு) 15:33, 14 மே 2012 (UTC)
# விக்கிப்பீடியா:ஒத்தாசை பக்கம்/தொகுப்பு 6

## கட்டுரையில் புகைப்படம் சேர்ப்பது எப்படி

நான் விக்கிப்பீடியாவிற்கும் புதிதாக வந்துள்ளேன். கட்டுரையில் புகைப்படம் சேர்ப்பது எப்படி என்று எனக்கு தெரியவில்லை.உதவவும். --Gopikumar.ila (பேச்சு) 12:36, 21 மே 2012 (UTC)
:பொதுவாக ஒரு படிமத்தை இணைப்பதற்கு எனும் முறையைப் பயன்படுத்தலாம். இப்பக்கத்தில் உதவிக் குறிப்புகள் நிறையவே உள்ளன. --மதனாகரன் (பேச்சு) 13:23, 21 மே 2012 (UTC)
# விக்கிப்பீடியா:ஒத்தாசை பக்கம்/தொகுப்பு 6

## ஒத்தகட்டுரைத் தலைப்புகள்

:en:insurgency மற்றும் :en:rebellion என்ற நூலிழை வேறுபாடுகள் கொண்ட கட்டுரைகளுக்கு தமிழில் எப்படி பெயர் வைக்கலாம்? எதேனும் நடைமுறையுள்ளதா? எது கிளர்ச்சி என்ற வரைமுறைகளுக்கு வரும்?--நீச்சல்காரன் (பேச்சு) 04:11, 22 மே 2012 (UTC)
:அதிகமாக யோசிக்காது எனக்குத் தோன்றுவன: insurgency=கிளர்ச்சி, rebellion=எழுச்சி--மணியன் (பேச்சு) 11:25, 22 மே 2012 (UTC)  

சிப்பாய்க் கிளர்ச்சி, 1857 (*Indian Rebellion of 1857*) என்று பெயரிடப்பட்டுள்ளதே. கிளர்ச்சி என்பதை விட எழுச்சியே பொருத்தமாக இருக்கும். *1857 Indian Uprising* என்ற பதத்தையும் கருத்திற்கொள்ள வேண்டும்.
 --மதனாகரன் (பேச்சு) 15:00, 22 மே 2012 (UTC)  
*Sepoy Mutiny* என்பது தமிழில் சிப்பாய்க் கிளர்ச்சி என்றழைக்கப்படுகிறது. அப்படியானால், *Insurgency*ஐயும் *Mutiny*ஐயும் எவ்வாறு வேறுபடுத்துவது? --மதனாகரன் (பேச்சு) 15:02, 22 மே 2012 (UTC)
# விக்கிப்பீடியா:ஒத்தாசை பக்கம்/தொகுப்பு 6

## Chembox எதிர் Taxobox

பிரிசிட்டேன் வேதியியல் கட்டுரையில் உள்ளது போல, கறையான் போன்ற உயிரியல் அட்டவணையையும் (
:பெருங்குடும்பம்: Mastotermitidae என்ற பகுதியைக் கட்டுரையில் சேர்த்துள்ளேன். இவ்வாறுதான் வரவேண்டுமா எனப்பாருங்கள். --Anton (பேச்சு) 13:37, 29 மே 2012 (UTC)
::உயிரியலில் கட்டுரைகள் எழுத வேண்டும் என்று சிலவருடத்திற்குமுன், எழுதத் துவங்கிய கட்டுரை கறையான். அதனை அப்படியே விட்டு விட்டேன். மீண்டும் அதை அடிப்படையாகக் கொண்டு, பல கட்டுரைகள் எழுத முற்படுகிறேன். அதற்காக,இப்பொழுது கறையானைக் கையாள்கிறேன். உயிரியல் வகைப்பாட்டு வார்ப்புருவுக்கு (Taxoboxக்கு), பல நுட்பங்கள் தேவைப்படுகிறது. முதலில் தேவைப்படுவது, இந்த அட்டவணை போன்ற தோற்றம். இதனையே குறிப்பிட்டேன்.  
:::அந்த அட்டவணை வார்ப்புருவின் உதவியின்றியே உருவாக்கப்பட்டுள்ளது. அந்த வகையில் கறையான் கட்டுரையை எளிமைப்படுத்தியுள்ளேன். Taxoboxயில் போதுமான தகவல்கள் இருப்பதாகவே உணர்கிறேன். எனக்கு உயிரியல் பதங்கள் பற்றிய தெளிவு மற்றும் வகைப்படுத்தல் தெரியாததால் மேற்கொண்டு வார்ப்புருவை தொகுக்க முடியவில்லை. வார்ப்புரு:Taxobox இல் பல பகுதிகள் வெற்றுப் பகுதிகளாகவும் பாவிக்கப்படாமலும் உள்ளன (எ-கா binomial2, trinomial2, etc) இவை பயனுள்ளவையென்றால் தொகுத்துவிடலாம். --Anton (பேச்சு) 02:05, 30 மே 2012 (UTC)  
வார்ப்புரு:Taxobox/doc வை ஒரு சில மாற்றங்களோடு ஆங்கிலத்திலிருந்து பிரதி செய்துள்ளேன். பயன்படுமா எனப்பாருங்கள். --Anton (பேச்சு) 02:22, 30 மே 2012 (UTC)
:linked species list வார்ப்புரு பொருத்தமாக இருக்குமென நினைக்கிறேன். அதனையும் கட்டுரையில் சேர்த்துள்ளேன். பொருத்தமானதை விட்டுவிட்டு மற்றதை அழித்துவிடுங்கள்.--Anton (பேச்சு) 02:44, 30 மே 2012 (UTC)  
**அன்டன்!** உடன் பதிலுரைக்க முடியவில்லை. பொறுத்தருளவும்.உயிரின வகைப்பாட்டில் முன்பு, புறத்தோற்றங்களை அடிப்படையாக வைத்து வகைப்படுத்தப்பட்டது. இப்பொழுது மரபியல் கருத்துக்கள் அதில் மேலோங்கி விட்டன. தற்பொழுதுள்ள சிந்தனைக்கு, இம்முறை பொருந்தாது. எனினும், பல அருமையான நூல்கள், இங்குள்ள பழைய முறையிலேயே அமைந்துள்ளதால், நாம் பின்பற்றுகிறோம். அறிமுக நிலையில், இம்முறை அவசியமே.
நீங்கள் இதுகுறித்த செய்த ஒத்தாசைகள் பயனுடையவையே. இதனை இன்னும் எளிமை, அழகு படுத்த விரும்பியே, இப்பக்கம் வந்தேன்.
நான் தேவையெனக் கருதும் மாற்றங்கள் வருமாறு;-
1. இதைப் போல, கட்டங்களுக்குள் தகவல்கள் வேண்டும். ஆனால், இப்படம் தேவையில்லை.
1. இதைப் போல, ஆனால், ஒரே கட்டத்தில் கொடுக்கப்படும் தகவல் முறையே முதலில் தமிழிலும், அதற்கு கீழேயே அதன் உயிரியல் பெயரும் வர வேண்டும்.
1. :(எ.கா) இறகிகள் என்பதற்கு உயிரியல் பெயர் Pterygota என்பதாகும்.
1. இப்பக்கம் நமது முயற்சிக்கு உதவலாம்.மற்றவை பிறகு.
:விளங்கிவிட்டது. முயற்சிக்கிறேன். --Anton (பேச்சு) 06:39, 11 சூன் 2012 (UTC)
# விக்கிப்பீடியா:ஒத்தாசை பக்கம்/தொகுப்பு 6

## வார்ப்புரு:ஒளிப்படவியல்

வார்ப்புரு:ஒளிப்படவியல்  
மேலேயுள்ள வார்ப்புருவில் உள்ள ஆங்கிலப் பதங்களுக்காக சரியான தமிழ்ப்பதங்களை தட்டச்சு செய்து உதவுமாறு கேட்டுக்கொள்கிறேன். தற்போது நான் செய்து கொண்டிருக்கும் வேலைகள் முடிந்ததும் வார்ப்புருவிலுள்ள ஒளிப்படவியல் பற்றிய தலைப்புக்கள் அனைத்தையும் தமிழ் விக்கியில் சேர்த்துவிடுவதுதான் நோக்கம். என்னால் சரியான தமிழ் சொற்களை கண்டுபிடிப்பது கடினமாகவுள்ளதால் உங்கள் உதவியினை எதிர்பார்க்கிறேன். ஏனென்றால் இவைதான் கட்டுரைக்களுக்கான தலைப்புக்களாக அமையப்போகின்றன. நன்றி! --Anton (பேச்சு) 15:50, 1 சூன் 2012 (UTC)
# விக்கிப்பீடியா:ஒத்தாசை பக்கம்/தொகுப்பு 6

## வரிகளுக்கிடையிலான இடைவெளி

எழுதிக்கொண்டு போகும்போது சில பந்திகளில், வரிகளுக்கிடையிலான இடைவெளி ஒரே அளவாக இல்லாமல் ஒரு ஒழுங்கின்மை காணப்படுகின்றது. எ.கா. கருத்தரிப்பு நிகழ்வின் ஆரம்பம் பகுதியில் 2ஆம், 3ஆம் வரிகளுக்கிடையிலான இடைவெளி குறுகியதாக உள்ளது. இவ்வாறு பல இடங்களில் ஏற்படுகின்றது. இதனை எப்படித் தவிர்க்கலாம்?--கலை (பேச்சு) 09:51, 22 சூன் 2012 (UTC)
:முதலாவது பந்தியிலா? எனக்குத் தெரியவில்லை. சரியாகிவிட்டதென்று நினைக்கிறேன். --Anton (பேச்சு) 05:26, 28 சூன் 2012 (UTC)
# விக்கிப்பீடியா:ஒத்தாசை பக்கம்/தொகுப்பு 6

## படைப்புக்கள்

வணக்கம்,
ஏற்கனவே தட்டச்சு செய்துள்ள படைப்புகளை இதி ஏற்ற இயலுமா? <small>−முன்நிற்கும் கையொப்பமிடப்படாத கருத்து 117.206.113.248 (talk • பங்களிப்புகள்) என்ற பயனரால் பதிக்கப்பட்டது. 21:46, 22 சூன் 2012.</small>  
படைப்புக்கள் விக்கிப்பீடியாவின் கொள்கைகளுக்கு ஏற்ப இருந்தால் ஏற்றலாம். இங்கு சொந்தக் கதை, கட்டுரைகளை தரவேற்ற இயலாது. நம்பகமான செய்தித்தாள்/நூல்களின் ஆதாரம் கொண்ட தகவல் கட்டுரைகளை தரவேற்றலாம். உங்கள் படைப்புக்கள் பிறரால் மாற்றப்படும் என்பதையும் அனைவராலும் பயன்படுத்தப்படக் கூடும் என்பதையும் நினைவிற் கொள்க. --மணியன் (பேச்சு) 16:30, 22 சூன் 2012 (UTC)
# விக்கிப்பீடியா:ஒத்தாசை பக்கம்/தொகுப்பு 6

## வின்டோசில் பைத்தான் பயன்பாடு

பைத்தான் பற்றிய பல பயனுள்ள பை.கட்டளைகள் இதுபோலக் கிடைக்கிறது.இதனைக் கொண்டு பகுப்புகளை செய்ய இயலுகிறது. ஆனால், command prompt-இல் தமிழை உள்ளீடு செய்து பகுப்பினை உருவாக்க இயலவில்லை. ஆனால், ஆங்கிலத்தில் உருவாக்க முடிகிறது.(எ.கா) அது ஏன்? முயன்றதில், command prompt-இல் chcp மாற்ற வேண்டும் எனத்தெரிகிறது.
தமிழுக்குரிய chcp எண் என்ன? இருக்கிறதா? எடுத்துக்காட்டுச்சொல்லின் கீழ் இருக்கும் பகுப்பினைப் பாருங்கள். தமிழ் உள்ளீடுகள் கேள்விக்குறிகளாக வருகிறது.தமிழை சரியாக, வின்டோசு XPயின், command prompt(cmd)-இல் உள்ளீடு செய்ய இயலுமா?
:பைத்தானில் தமிழை உள்ளீடு செய்து பகுப்பினை உருவாக்குவது கடினம் என்றே நினைக்கறேன். முயற்சிக்கிறேன் வெற்றி பெற்றால் பகிர்ந்து கொள்கிறேன். --Anton (பேச்சு) 05:24, 28 சூன் 2012 (UTC)
# விக்கிப்பீடியா:ஒத்தாசை பக்கம்/தொகுப்பு 6

## கட்டுரை - கினிப் பன்றி

கினிப் பன்றி பற்றிய கட்டுரையினை ஆரம்பிக்க முயன்றேன். ஆயினும் அக்கட்டுரை பயனர் ஒருவரின் பகுதியில் சேமிக்கப்பட்டுள்ளது. அவர் வருகை சமீபத்தில் இல்லை. எனவே, செய்தியை அனுப்பவில்லை. கட்டுரை:பயனர்:Chandrashekar/கினிப் பன்றி
--Anton (பேச்சு) 05:24, 28 சூன் 2012 (UTC)  
:கட்டுரை முழுமையாக உள்ளது. சில ஆங்கிலப் பெயர்கள் மட்டுமே மாற்றப்பட வேண்டும். கினிப் பன்றி என்ற தலைப்புக்கு நகர்த்தி விடுங்கள் (வரலாற்றுடன் தான் நகரும்.). --மதனாகரன் (பேச்சு) 13:30, 28 சூன் 2012 (UTC)
::இது பன்றி இனம் அன்று. எனவே கினிப் பன்றி என்று பெயரிடவேண்டாம். கினி எலி என்று வேண்டுமானால் சொல்லலாம். இது ஒரு கொறிணி வகை உயிரினம். இந்தக் கினி எலியை சுட்டுச் சாப்பிடுவதை நான் பெரு நாட்டில் கண்டிருக்கின்றேன். வட அமெரிக்காவில் இதனை வளர்ப்பு/செல்ல உயிரியாக வளர்க்கின்றார்கள். இது கட்டாயம் பன்றி இனம் அன்று. Caviinae என்னும் இனத்தைச் சேர்ந்தது. இதில் உள்ள Cavia என்பதற்கு என்ன பொருள் என்று தெரியவில்லை. --செல்வா (பேச்சு) 14:54, 28 சூன் 2012 (UTC)  
:ஆம், இது "Guinea" நாட்டுக்கும் "பன்றி" இனத்திற்கும் தொடர்பற்ற ஓர் எலி என்பது சுவாரசியம்.
--Anton (பேச்சு) 14:59, 28 சூன் 2012 (UTC)
# விக்கிப்பீடியா:ஒத்தாசை பக்கம்/தொகுப்பு 6

## பொருத்தமான தமிழ்ச் சொல்

வணக்கம். :en:hypotrochoid, hypotrochoid-என்பதற்குப் பொருத்தமான தமிழ்ச் சொல் வேண்டும். விக்சனரியில் உட்சில்லுரு என உள்ளது. அதைவிடப் பொருத்தமாக பெயரிட பயனர்களின் உதவி வேண்டும்.--Booradleyp (பேச்சு) 15:09, 1 சூலை 2012 (UTC)
:http://en.wiktionary.org/wiki/trochoid பக்கத்தில் From Ancient Greek τροχοειδής (trokhoeidēs), from τροχός (trokhos, “wheel”) + εἶδος (eidos, “form, image”) என்று கொடுத்துள்ள விளக்கத்தைப் பார்த்தால் உட்சில்லுரு, புறச்சில்லுரு / வெளிச்சில்லுரு போன்ற சொற்கள் மிகப் பொருத்தமாக உள்ளனவே?--இரவி (பேச்சு) 18:20, 1 சூலை 2012 (UTC)
- கிரேக்க மூலத்தில் wheel, curve (வளை, வளைவு, வளையல், வட்டு, வட்டம்) உள்ளடங்கியிருப்பதால் "உள்/வெளி/புற வளையுரு (வளைவுரு)" என்று அமைக்கலாமோ!--பவுல்-Paul (பேச்சு) 04:04, 2 சூலை 2012 (UTC)
::சில்லு என்றால் வட்டம் (ஆழி, சக்கரம்) என்னும் பொருளை உள்ளத்தில் கொண்டு பார்க்க வேண்டும். ஒரு வட்டத்துக்குள் ஒரு வட்டம் உருண்டு உருவாக்கப்படும் ஒரு வடிவம் அல்லவா? ஐப்போ (hypo) என்றால் உள்/உள்ளே (பிற இடங்களில் கீழே தாழ்வாக என்றும் பொருள் தரும்). திரொக்கோசு (τροχός, trokhos) என்றால் சில்லு=ஆழி=வட்டம்=சக்கரம். ஆகவே உட்சில்லுரு சரியான சொல். உள்வட்ட உருளுரு எனலாம். உருளுரு என்பதை அடிபப்டையாகக் கொன்டு உள்ளாழி உருளுரு. அகவட்ட உருளுரு என்றும் கூறலாம். உள்வட்டக் கோலம், உள்வட்ட உருள்வரை என்றும் கூறலாம். உள்ளாழிவரை என்றும் சுருக்கலாம். உள்ளாழிக்கீறு என்றும் சொல்லலாம்.--செல்வா (பேச்சு) 05:13, 2 சூலை 2012 (UTC)
::: http://ta.wiktionary.org/wiki/trochoid பக்கத்தில் சில்லுரு என்பது தமிழ் இணைய கல்விக்கழகம் தரும் சொல் என்பதைப் பார்க்கலாம். சரியான பொருள் வரும் சொற்களை மாற்றாமல் பயன்படுத்துவதன் மூலம், விக்கிப்பீடியாவுக்கு வெளியே உள்ள கல்வி வளங்களுடன் கலைச்சொல் சீர்மையைப் பேணலாம். எனவே, தேவையின்றி புதிய சொற்கள் ஆக்குவதைத் தவிர்க்கலாம். தனிப்பட்ட அளவில், இங்கு சில்லு என்ற பயன்பாடு எனக்கு மிகவும் பிடித்திருக்கிறது. சுருக்கமாக, அழகாக இருக்கிறது. பல்வேறு தமிழ்ச் சொற்களும் புழக்கத்திற்கு வரட்டுமே?--இரவி (பேச்சு) 06:48, 2 சூலை 2012 (UTC)  
:உங்கள் விளங்களுக்கு நன்றி. உட்சில்லுரு என்றே பயன்படுத்திக் கொள்கிறேன்.--Booradleyp (பேச்சு) 14:29, 2 சூலை 2012 (UTC)
# விக்கிப்பீடியா:பங்களிப்பாளர் அறிமுகம்/கார்த்திக் பாலா

**கார்த்திக்**, தமிழகத்தில் உள்ள இராசிபுரத்தை அடுத்த சிங்களாந்தபுரத்தைச் சேர்ந்தவர். பெங்களுரின் இந்திய அறிவியல் கழகம் மற்றும் மைசூர் பல்கலைகழகத்தில், முனைவர் பட்டத்திற்கான ஆராய்ச்சிகளை மேற்கொண்டு, தற்போது ஐக்கிய அமெரிக்காவின் கொலராடோ பல்கலைக்கழகத்தில இருகலப்பாசிகளைப் பற்றிய ஆய்வுகளைச் செய்து வருகிறார். பறவைகள், உயிரியல் தொடர்பாக ஆர்வமுள்ள இவர், மே 2008 முதல் தமிழ் விக்கிப்பீடியாவுக்குப் பங்களித்து வருகிறார். ஆகாயத்தாமரை, கடமா, பறவைகளின் தமிழ்ப் பெயர்கள், கழுதைப்புலி, புல்வாய், வரையாடு, கேழல்மூக்கன், சலீம் அலி ஆகியன இவர் முதன்மைப் பங்களித்த கட்டுரைகளில் சில.
# விக்கிப்பீடியா:நிருவாகிகள் பணிப்பட்டியல்

நிருவாக அணுக்கம் உள்ள பயனர்கள் கவனித்துச் செய்ய வேண்டிய பணிகளின் பட்டியல்:
# விக்கிப்பீடியா:நிருவாகிகள் பணிப்பட்டியல்

## ஏற்கெனவே தெரிந்திருக்க வேண்டியவை

- விக்கிப்பீடியா:ஐந்து தூண்கள்
- நிறுவல் கொள்கைகள்: அனைத்து விக்கிமீடியா திட்டங்களுக்குமான துணை கொள்கை வழிகாட்டல்.
# விக்கிப்பீடியா:நிருவாகிகள் பணிப்பட்டியல்

## பொதுவான பணிகள்

- நிர்வாகிகள்
- நிருவாகிகளுக்கான வழிகாட்டி
- நிருவாகிகளின் சிக்கல்களை விவாதிக்கும் நிருவாகிக்களுக்கான அறிவிப்புப் பலகை
- விக்கிப்பீடியா:கொள்கைகளின் பட்டியல்
# விக்கிப்பீடியா:நிருவாகிகள் பணிப்பட்டியல்

## தடை

- தடைக் கொள்கை
# விக்கிப்பீடியா:நிருவாகிகள் பணிப்பட்டியல்

## கலந்துரையாடலை நிறைவு செய்தல்

- கலந்துரையாடலை நிறைவு செய்தல்
# விக்கிப்பீடியா:நிருவாகிகள் பணிப்பட்டியல்

## உள்ளடக்க கொள்கைகள்

- வாழும் மனிதர்களின் வாழ்க்கை வரலாறு
- நடுநிலை நோக்கு
- புத்தாக்க ஆய்வு கூடாது
- மெய்யறிதன்மை
# விக்கிப்பீடியா:நிருவாகிகள் பணிப்பட்டியல்

## பதிப்புரிமை

- பதிப்புரிமை
# விக்கிப்பீடியா:நிருவாகிகள் பணிப்பட்டியல்

## நீக்கல்

- துரித நீக்கல் தகுதிகள்
-
- Deletion policy
-
- Undeletion policy
-
# விக்கிப்பீடியா:நிருவாகிகள் பணிப்பட்டியல்

## பக்கப் பாதுகாப்பு

- பாதுகாப்புக் கொள்கை
# விக்கிப்பீடியா:நிருவாகிகள் பணிப்பட்டியல்

## முன்னிலையாக்கர்

- முன்னிலையாக்கர்
# விக்கிப்பீடியா:நிருவாகிகள் பணிப்பட்டியல்

## Vandalism

-
- Vandalbot
# விக்கிப்பீடியா:நிருவாகிகள் பணிப்பட்டியல்

## பிற

- புதிய நிருவாகிகளுக்கான அறிவுரைகள்
- படிமக் கொள்கைகளும் வழிகாட்டல்களும்
- நிருவாக அணுக்கம் இவை அன்று  
<hr/>  
- விசமத்தொகுப்புகளை உடனடியாக நீக்குதல்.
- கட்டுரைகளில் வேண்டுமென்றே நீக்கப்படும் பகுதிகளை மீள்வித்தல் (நாசவேலை).
- மேற்படி தொடர்ந்து செய்பவர்களுக்கு உடனடியாக எச்சரிக்கை அளிப்பது. (இதற்கு மின்னல் செயலி மிகவும் பயனுள்ளதாக உள்ளது)
- எச்சரிக்கையை மீறி தொடர்ந்து விசமச் செயல்களை செய்பவர்களைப் பங்களிப்பிலிருந்து தடுத்தல்.
- தேவையற்ற தொகுத்தல் போர் ஏற்படும்போது பக்கங்களைக் காப்பு செய்தல்.
# விக்கிப்பீடியா:நிருவாகிகள் பணிப்பட்டியல்

## நிலுவையில் உள்ளவை

- முதற்பக்க இற்றை
- மீடியாவிக்கி துப்புரவு - விவரங்களுக்குப் பார்க்க: விக்கிப்பீடியா:இடைமுகப்பு மொழிபெயர்ப்பு
# திருமுருகன் வீரன்

**திருமுருகன்** (பிறப்பு: சனவரி 9, 1983) மலேசியக் கால்பந்தாட்ட வீரராவார். தற்போதைய மலேசிய கால்பந்துக் குழுவில் உள்ள முன்னணி வீரரும் இவரே. 2005 ஆம் ஆண்டு நடைபெற்ற மணிலா கடல்விளையாட்டுப் போட்டிகளில் மலேசிய கால்பந்துக் குழுவிற்கு வெண்கலப் பதக்கம் வென்று தந்தார்.
# திருமுருகன் வீரன்

## வெளியிணைப்புகள்

- Player profile - doha-2006.com
- Player profile - national-football-teams.com
- Defender vows to help Malaysia into final
# மாறுகண்

**மாறுகண்** பொதுவாக இது *கண்தசை கண்நோய்* எனப்படுகிறது. இந்த வகை மாறுகண் கோளாறை சிறு வயதிலேயே சரிசெய்து இருக்க வேண்டும். வயதான பிறகு மாறுகண் கோளாறை சரிசெய்ய “காஸ்மெடிக் சர்ஜரி” முறையை நாடலாம். ஆனால், இதனால் பார்வைத் தெளிவு ஏற்படும் என்று உறுதியாக கூற முடியாது. அதேபோல் கண்பயிற்சியும் சிறுவயதில்தான் பலன் கொடுக்கும். உடனே கண் மருத்துவரை அணுகுவது நல்லது.  
மாறுகண் என்பது இரண்டு கண்களும் ஒரே திசையில் ஓரிடத்தைப் பார்க்க இயலாத தன்மைக்குக் கொடுக்கப்பட்டுள்ள பெயராகும். ஒவ்வொரு கண் விழி அசைவும் நான்கு நேராகவும் இரண்டு சாய்ந்தும் உள்ள ஆறு தசை நார்களின் செயல்களைப் பொறுத்தே அமையும். இவற்றின் குறைகளே ஓரக் கண்பார்வையை ஏற்படுத்துகின்றன. ஏதாவது தசைநார் கண்ணை சரியாக இழுத்துப் பிடிக்காமலோ, அல்லது கருவிழியை ஒரு முனையை நோக்கி செலுத்தாமலோ இருந்தால், **மாறு கண்** உண்டாகிறது. குழந்தைகளின் தொலை பார்வைக் கோளாறு பல தடவைகளில் உள்புறமாக ஓரக்கண்பார்வையைத் தோற்றுவிக்கிறது. அதுவும் குறிப்பாகக் குழந்தையானது அருகிலுள்ளவற்றைப் பார்க்கும் போதே இது தோன்றும்.  
கிட்டப்பார்வை வெளிப்புறப் பக்கவாட்டுப் பார்வையை உண்டாக்கும். குழந்தைப் பருவ காலத்திற்குச் சில ஆண்டுகள் கழித்தே ஓரக்கண் பார்வை பக்கவாதத் தாக்கத்தால் வழக்கமாய்த் தோன்றுகிறது. காரணம் மூளையைச் சில நோய்கள் தாக்குவதால் அல்லது கண்களின் தசை நார்களின் நரம்புகளைச் சில நோய்கள் தாக்குவதால் இது ஏற்படுகிறது.  
ஒரு கண் மற்ற கண்ணைக் காட்டிலும் சிறந்த பார்வை உடையதாயின், சிறந்த பார்வையுடைய கண் அதிகமாகப் பயன்படுத்தப்படுகிறது. அதனால் மேலும் மேலும் திறன் குறைந்து அதன் செயல் தன்மை குறைந்து கொண்டே செல்லத் தொடங்குகிறது. எனவே ஒருக்கணிப்புக்கண் சிகிச்சை எவ்வளவு விரைவாகத் தொடங்க முடியுமோ அவ்வளவு விரைவாகத் தொடங்கப்படவேண்டும். ஒரு கறுப்பு லென்சை சிறப்புக் கண்ணின் தனிப்பயனைத் தடை செய்யும் பொருட்டு, ஒரு பக்கத்தில் கொண்ட மூக்குக் கண்ணாடியை அணிவதே வழியாகும். இவ்வணிதல், செயல் குறைந்து வரும் கண்ணை மேலும் செயலிழப்பதிலிருந்து தடுக்கும். கண்ணின் தசைநார்களை வலுப்படுத்த உதவுவதற்காகச் சரியான பார்வை சார்ந்த பயிற்சிகள் எனக் கூறப்படும் தனிப்பட்ட பயிற்சிகள் கொடுக்க வேண்டும். அப்பயிற்சியில் சரியாக இலக்கு நோக்கி உதவ ஒரு உருவத் துளையிட்ட மூக்குக் கண்ணாடியும் கொடுத்தல் உண்டு. சில நபர்களுக்கு நோயுற்ற கண்ணின் தசை நார்களைச் சரிப்படுத்த அல்லது சிறந்த கண்ணின் வலுமிகுந்த தசைநார்களின் வலுவை நெகிழச் செய்ய அறுவைச் சிகிச்சையும் தேவைப்படுகிறது.
# மாறுகண்

## நம்பிக்கை

பிறந்த குழந்தைக்கு மாறு கண் இருந்தால் அதிர்ஷ்டம் என்று நினைப்பவர்கள் உண்டு. ஆனால் மருத்துவரீதியில் இது ஒரு குறைபாடு.
# சலகண்டபுரம் ப. கண்ணன்

**சலகண்டபுரம் ப. கண்ணன்** ஒரு தமிழறிஞர், எழுத்தாளர். சேலம் மாவட்டம் சலகண்டபுரத்தில் பிறந்த ப. கண்ணனின் இயற்பெயர் ஜெ.பி.கிருஷ்ணன். 1938ஆம் ஆண்டில் நடந்த கட்டாய இந்திக்கல்வி எதிர்ப்புப் போராட்டத்திற்குப் பின்னர் அவர் தன்னுடைய பெயரை சலகண்டபுரம் ப. கண்ணன் என தமிழ்ப்படுத்திக் கொண்டார்.
# சலகண்டபுரம் ப. கண்ணன்

## அரசியல் வாழ்க்கை

பெரியார் ஈ. வே. இராமசாமி. தோற்றுவித்த சுயமரியாதை இயக்கத்தில் இவர் தன்னுடைய அரசியல் வாழ்க்கையைத் தொடங்கினார். 1946ஆம் ஆண்டில் சுயமரியாதை இயக்கமும் நீதிக்கட்சி என்ற தென்னிந்திய நலவுரிமைச் சங்கமும் ஒன்றிணைக்கப்பட்டு திராவிடர் கழகம் தொடங்கப்பட்ட பொழுது, அதில் உறுப்பினர் ஆனார். அண்ணாதுரை தலைமையில் திராவிடர் கழகத்தைவிட்டு பிரிந்த பலர் ஒன்றிணைந்து 17.9.1949ஆம் நாள் திராவிட முன்னேற்றக் கழகத்தைத் தொடங்கினார். அப்பொழுது கண்ணனும் தி.க.விலிருந்து விலகி தி.மு.க.வில் இணைந்தார். அக்கட்சியின் பொதுக்குழு உறுப்பினராகவும் இருந்தார்.
# சலகண்டபுரம் ப. கண்ணன்

## படைப்பும் தொழிலும்

இவர் சிறுகதைகள், வானொலி நாடகங்கள், மேடை நாடகங்கள், நெடுங்கதைகள், கட்டுரைகள், திரைப்பட உரையாடல்கள், இசைப்பாடல்கள் என பல்வேறு வடிவங்களில் படைப்புகளை உருவாக்கி இருக்கிறார். எழுத்தாளர், நடிகர், அச்சக உரிமையாளர், இதழாளர், பதிப்பக உரிமையாளர் என பல தொழில்களைச் செய்திருக்கிறார்.
# சலகண்டபுரம் ப. கண்ணன்

## படைப்புகள்

### வானொலி நாடகங்கள்

1. பொன்னப்பன் மகன் (17.1.1949ஆம் நாள் திருச்சி வானொலியில் ஒளிபரப்பானது)
1. கன்னியின் சபதம்
1. நந்திவர்மன் (26.7.1954ஆம் நாள் திருச்சி வானொலியில் ஒளிபரப்பானது)
# சலகண்டபுரம் ப. கண்ணன்

## படைப்புகள்

### மேடை நாடகங்கள்

1. புரட்சிப்பாடகன்
1. மின்னொளி (நவம்பர் 1949)
1. குன்றுடையான் - அண்ணன்மார் கதை (6.3.1968)
1. பகைமை வென்றான்
1. தமிழ்வாழத் தலைகொடுத்தான்
1. பாண்டிய மகுடம்
1. மான மறவன்
1. வீரவாலி
1. நந்திவர்மன் (நவம்பர் 1968)
1. பதினாறும் பெறுக!
# சலகண்டபுரம் ப. கண்ணன்

## படைப்புகள்

### சிறுகதைகள்

| **வ.எண்** | **தொகுப்பின் பெயர்** | **முதற்பதிப்பு ஆண்டு** | **இடம்பெற்றுள்ள சிறுகதைகள்** |  |
| --- | --- | --- | --- | --- |
| 1 | சிந்தனைச் சித்திரம் | 1949 | 1 அபிராமி
2 யோகி
3 நான்கு வருடங்களுக்கு அப்பால்
4 மந்திரக்கார்
5 வேசியின்மகள் |  |
| 2 | பட்டவராயன் | 6.8.1954 |  |  |
| 3 | காதல்மணம் | சூலை 1955 | 1 குருகுல மகாத்மியம்
2 காதல் மணம்
3 பிச்சைக்காரி | } |
# சலகண்டபுரம் ப. கண்ணன்

## படைப்புகள்

### நெடுங்கதை

1. ஜமீன்தார்
# சலகண்டபுரம் ப. கண்ணன்

## படைப்புகள்

### இசைப்பாடல்கள்

1. குறள்நெறி இசையமுது - முதற் பகுதி (ஏப்ரல் 1967)
1. குறள்நெறி இசையமுது - இரண்டாம் பகுதி (டிசம்பர் 1967)
# சலகண்டபுரம் ப. கண்ணன்

## படைப்புகள்

### இதழ்

15.1.1951ஆம் நாள் பகுத்தறிவு என்னும் திங்களிதழைத் தொடங்கினார். 13-7-1956 முதல் இவ்விதழை கிழமை இதழாக வெளியிட்டார். 1951-52ஆம் ஆண்டுகளில் நாவலர் இரா. நெடுஞ்செழியன் மொழிபெயர்த்த இராபர்ட் இங்கர்சால் ஆங்கிலத்தில் எழுதிய சமுதாய விடுதலை என்னும் நூல் இவ்விதழில் தொடர்கட்டுரையாக வெளிவந்தது. பாவலரேறு பெருஞ்சித்திரனார் தன்னுடைய இயற்பெயரான துரை-மாணிக்கம் என்னும் பெயரில் எழுதிய வெம்புலியே வாளெடு! என்னும் கவிதையும் இவ்விதழில் வெளிவந்திருக்கிறது.
# சலகண்டபுரம் ப. கண்ணன்

## படைப்புகள்

### திரைப்பட உரையாடல்

எம். கே. இராதா கதைத் தலைவனாக நடித்து 1956ஆம் ஆண்டில் வெளிவந்த பாசவலை என்னும் திரைப்படத்திற்கான உரையாடல்களை கண்ணன் எழுதியிருக்கிறார்.
# சலகண்டபுரம் ப. கண்ணன்

## பிற

கண்ணன், செந்தமிழ் அச்சுக்கூடம் என்னும் அச்சகத்தையும் தென்றல் நூற்பதிப்புக் கழகம் என்னும் பதிப்பகத்தையும் நடத்தியிருக்கிறார்.
# சலகண்டபுரம் ப. கண்ணன்

## குடும்பம்

இவர் மனைவியின் பெயர் சிவகாமி. இவர்கள் ப.க. குஞ்சிதம், ப.க. மங்கையர்க்கரசி, ப.க. மணிமேகலை, ப.க. கண்ணகி, ப.க. செந்தமிழ்ச் செல்வி, ப.க. குலோத்துங்கன், ப.க. தென்றல், ப.க. பைங்கிளி ஆகிய பெண்மக்கள் மற்றும் ஆண்மகனை ஈண்டனர் . மூத்தமகள் ப.க.குஞ்சித்திற்கும் மு.வடிவேலிற்கும் 26-5-1953ஆம் நாள் திருந்திய திருமணம் நடைபெற்றது. மற்றொரு மகளான மங்கையற்கரசிக்கும் மு.பழநியப்பனுக்கும் 21-11-1955ஆம் நாள் சலகண்டபுரத்தில் திருந்திய திருமணம் நடைபெற்றது.
# சிறீலங்கா முஸ்லிம் காங்கிரசு

**சிறீலங்கா முஸ்லிம் காங்கிரசு** (*Sri Lanka Muslim Congress*) என்பது இலங்கையின் ஒரு அரசியல் கட்சியாகும். கிழக்கு மாகாணத்தின் காத்தான்குடி நகரில் 1981 ஆம் ஆண்டில் எம். எச். எம். அஷ்ரப் தலைமையில் இடம்பெற்ற கிழக்கு மாகாண உள்ளூர்த் தலைவர்களின் ஒரு சிறிய கூட்டத்தில் இலங்கை முஸ்லிம்களைப் பிரதிநித்துவப் படுத்துவதற்காக இக்கட்சி உருவாக்கப்பட்டது. 2004 ஆம் ஆண்டு இடம்பெற்ற நாடாளுமன்றத் தேர்தல்களில் 2% வாக்குகளைப் பெற்று 225 இடங்களில் 5 இடங்களைக் கைப்பற்றியது.
# படிமம்:Ukyseal.png

## History of File:Ukyseal.gif

- 2008-02-10T02:44:47Z 34african34 (Talk | contribs) (430 bytes)
- 2008-02-10T02:44:25Z 34african34 (Talk | contribs) (434 bytes)
- 2008-02-10T02:43:45Z 34african34 (Talk | contribs) (408 bytes) **
- 2008-02-10T02:43:45Z 34african34 (Talk | contribs) (191x191) (12608 bytes)
# சிவாகமக் கச்சிமாலை

**சிவாகமக் கச்சிமாலை** என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 100 கட்டளைக் கலித்துறைப் பாடல்களைக் கொண்ட நூல். இந்த நூலின் காலம் 15ஆம் நூற்றாண்டு. இதில் உள்ள எல்லாப் பாடல்களும் ‘கச்சி ஏகம்பனே’ என முடிகின்றன. இதன் உள்நோக்கம் சிவ ஆகமங்களை விளக்குதல்.  
ஆகமம் என்பது ஆ கமம் என்னும் இரு தமிழ்ச் சொற்களின் புணர்நிலைத் தொடர். ஆ என்பது ஆன்மா. சைவ சித்தாந்தத்தில் இது பசு எனக் கூறப்படும். கமம் எனும் சொல் நிறைவு என்னும் பொருளைத் தரும். தொல்காப்பியம், உரியியல் நூற்பா 58 உயிர் சிவத்தோடு ஒன்றி நிறைவு பெறுதலை உணர்த்தும் தமிழ்ச்சொல் தொடர் ஆகமம்.
# சிவாகமக் கச்சிமாலை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# சுருதிசார விளக்கம்

**சுருதிசார விளக்கம்** என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 91 விருத்தப் பாடல்களைக் கொண்ட நூல்.
- இந்த நூலின் காலம் 15ஆம் நூற்றாண்டு.
சுருதி என்பது வேதம். வேதத்தில் மகாவாக்கியங்கள் நான்கு. இந்த நான்கின் பொருளை விளக்குவது இந்த நூல். திருமூலர், சடகோபர், சிவாக்கர் (சிவ வாக்கியார்), வெண்காடர், சுயம்பிரகாசர் ஆகியோரை வணங்கியபின் நூல் விரிகிறது.
சுகமுனிவன் தன் ஐயங்களை பிரமன், சனகன் ஆகியோரிடம் வினவுவதாகவும், அவர்கள் விளக்கம் சொல்வதாகவும் நூல் அமைந்துள்ளது.
# சுருதிசார விளக்கம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ஆசியம்

**ஆசியம்** (*Hassium*) என்பது ஒரு செயற்கைத் தனிமம் ஆகும். இதனுடைய தனிம எண் 108. *Hs* என்பது இதனுடைய வேதிக் குறியீடு ஆகும். இத்தனிமம் முதன்முதலில் 1984இல் அவதானிக்கப்பட்டது. இத்தனிமம், செயற்கையாக உருவாக்கப்பட்ட 20 தனிமங்களில் ஒன்றாகும். தனிம வரிசைப் பட்டியலில் எட்டாவது கூட்டத்தில் அதிக எடையுடைய தனிமம் இதுவே. இத்தனிமத்துடைய அரை ஆயுட்காலம் ~10 நொடிகளாகும்.
# ஆசியம்

## பெயர்

இத்தனிமத்திற்குத் தொடக்கத்தில் *Uno* என்ற குறியீடு வழங்கப்பட்டது. 1992இலேயே செருமானியக் கண்டுபிடிப்பாளர்களால் இதற்கு ஆசியம் எனப் பெயர் சூட்டப்பட்டது.
# ஆசியம்

## இதையும் பார்க்க

- தனிம அட்டவணை
# சூப்பர் சிங்கர் ஜூனியர்

**சூப்பர் சிங்கர் ஜூனியர் - தமிழகத்தின் செல்லக் குரலுக்கான தேடல்** என்பது 2007 ஆம் ஆண்டு முதல் விஜய் தொலைக்காட்சியில் ஒளிபரப்பாகும் உண்மைநிலை பாட்டு போட்டி நிகழ்ச்சி ஆகும். இந்த நிகழ்ச்சிக்கு பாரதி ஏர்டெல் நிதியுதவி செய்தது. இது 2006 இல் ஒளிபரப்பான எயார்டல் சூப்பர் சிங்கர் நிகழ்ச்சியின் 6 முதல் 14 வயதுடைய குழந்தைகளுக்கான பாடும் திறமையை கண்டறியும் ஒரு நிகழ்ச்சி ஆகும்.  
இந்தியாவின் தமிழ்நாட்டின் பல்வேறு பகுதிகளில் குரல் பரிசோதனைகள் நடத்தப்பட்டன. இந்த நிகழ்ச்சி மாநிலம் முழுவதிலுமிருந்து பல குழந்தைகளை ஈர்த்தது. மேலும் போட்டிக்கு போட்டியாளர்களைத் தேர்ந்தெடுப்பதற்காக கடுமையான பல-நிலை தேர்வு நடைமுறைகள் செய்யப்பட்டது. அதில் சிறந்த பாடகர்களை தேர்தெடுத்து அவற்றில் வெற்றி பெறுபவர்களுக்கு சூப்பர் சிங்கர் பட்டம் கொடுக்கப்பட்டது.
# சூப்பர் சிங்கர் ஜூனியர்

## பருவங்கள்

### பருவம் 1

இந்த நிகழ்ச்சியின் முதல் பருவம் 2007 இல் ஒளிபரப்பானது. இதனை பிரபல பாடகி சின்மயி தொகுத்து வழங்கினார். நிகழ்ச்சிக்காக பதிவு செய்த பல குழந்தைகளில், 25 பேர் தேர்வு செய்யப்பட்டனர். இது பலவிதமான சுவாரஸ்யமான பல சுற்றுகளைக் கொண்டிருந்தது. இந்நிகழ்ச்சியின் நடுவர்களாக கே. எஸ். சித்ரா மற்றும் உஷா உதூப் ஆகியோர் செயல்பட்டனர். விக்னேசுடன் போடட்டி போட்ட கிருஷ்ணமூர்த்தி ஒரு கடினமான இறுதிப் ட்டிக்குப் பிறகு வெற்றியாளராக உருவெடுத்தார். நாட்டுப்புற இசையில் நன்கு பாடினார். மற்ற இறுதிப் போட்டியாளர்களான சாய்சரண் மற்றும் அபர்ணா (வைல்ட் கார்டு சுற்றில் "மதுமிதா ஷங்கருக்கு" எதிராக வென்றவர்) மிகவும் கடினமான போட்டியைக் கொடுத்தனர்.  
நிகழ்ச்சியின் முடிவுக்குப் பிறகு, நிகழ்ச்சியின் முந்தைய பதிப்பின் 3 மற்றும் 4 ஆம் பருவங்களில் இறுதி வீரர் சாய்சரண் மற்றும் அரையிறுதி வீரர் மதுமிதா சங்கர் ஆகியோர் போட்டியிட்டனர். சாய்சரண் பின்னர் ஏர்டெல் சூப்பர் சிங்கரின் 3 பருவத்தின் வெற்றியாளராக முடிசூட்டப்பட்டார். மேலும் காட்பாதர், மனம் கொத்திப் பறவை மற்றும் சாட்டை ஆகிய படங்களில் பாட இசை இயக்குநர்கள் ஏ. ஆர். ரகுமான் மற்றும் டி. இமான் ஆகியோர் வாய்ப்பளித்தனர்.
# சூப்பர் சிங்கர் ஜூனியர்

## பருவங்கள்

### பருவம் 2

இந்த நிகழ்ச்சியின் இரண்டாம் பருவம் 21 ஜூன் 2009 முதல் 17 ஜூன் 2010 ஆம் ஆண்டு வரை திங்கள் முதல் வியாழன் வரை இரவு 9 மணிக்கு ஒளிபரப்பானது. இந்த நிகழ்ச்சியில் தங்கள் திறமையை வெளிப்படுத்த 6 வயது முதல் 14 வயது வரையிலான குழந்தைகள் அனுமதிக்கப்பட்டனர். இசைத் துறையில் பாராட்டப்படுவதற்கும் அங்கீகாரம் பெறுவதையும் தவிர, நிகழ்ச்சியின் முடிவில் அதன் வெற்றியாளருக்கு ரூ 25 லட்சம் ரொக்கப் பரிசாக வழங்கப்படும் என்று உறுதியளித்தது. பின்னர், முதல் 25 செயல்திறன் சுற்றுகளின் ஒவ்வொரு அத்தியாயத்திலும் புரவலர்கள் பரிசுகளை வழங்கினர். வெற்றி பெறும் வெற்றியாளருக்கு ரூபாய் 25 லட்சம் மதிப்புள்ள அனுக்ரஹா சேட்டிலைட் டவுனில் ஒரு வில்லாவை வழங்குவதாக அறிவித்தது.  
இந்த ஆண்டின் தொடக்கத்தில் விஜய் டிவியின் சூப்பர் சிங்கர் தொடரின் தொகுப்பிலிருந்து விலகுவதாக பின்னணிப் பாடகர் சின்மயி எடுத்த முடிவைத் தொடர்ந்து, பல்வேறு தொலைக்காட்சி தொகுப்பாளர்களான திவ்யதர்சினி, சிவகார்த்திகேயன், ஐஸ்வர்ய பிரபாகர், மற்றும் உமா பத்மநாபன் ஆகியோர் பல்வேறு இடைவெளிகளில் நிகழ்ச்சியை நடத்தி வந்தனர். பின்னணிப் பாடகி திவ்யா மிகவும் தவறாமல் தோன்றினார். குரல் பயிற்சியாளராக ஆனந்த் வைத்தியநாதன் இருந்தார். பின்னணிப் பாடகர் கே. எஸ். சித்ரா நிகழ்ச்சியின் நிரந்தர நடுவரானார். உஷா உதூப் நிகழ்ச்சியிலிருந்து விலகிய பிறகு அவருக்கு பதிலாக பின்னணிப் பாடகர்கள் மனோ, மற்றும் மால்குடி சுபா ஆகியோரும் நிரந்தர நடுவர்களாக இந்த நிகழ்ச்சியில் இணைந்தனர்.  
பி. பி. ஸ்ரீனிவாஸ், பி. சுசீலா, ம. சு. விசுவநாதன், எஸ். ஜானகி, எல். ஆர். ஈஸ்வரி, ஜென்சி, மாணிக்க விநாயகம், உண்ணிமேனன், சாதனா சர்கம், நித்யஸ்ரீ மகாதேவன், சுசித்ரா, ஹரிஷ் ராகவேந்திரா, மது பாலகிருஷ்ணன், சௌம்யா, அனுபமா, ஹரிசரண், புஷ்பவனம் குப்புசாமி, வீரமணி ராஜு, சாருலதா மணி, சுனிதா சாரதி, ரம்யா என்.எஸ்.கே., ஸ்ரீமதுமிதா, ஷாலினி, வினையா, திப்பு, மஹதி (பாடகி), மற்றும் பிரசாந்தினி உள்ளிட்ட பல பிரபல பின்னணிப் பாடகர்கள் மற்றும் இசை இயக்குநர்கள் வலரும் நடுவர்களாக இந்த பருவத்தில் தோன்றினர். இத பட்டியலில் முந்தைய பதிப்பில் பங்கேற்பாளாராகவும், நடுவர்களாகவும் இருந்த நரேஷ் ஐயர், அனிதா கார்த்திகேயன், நிகில் மேத்யூ, மற்றும் அஜீஸ், மற்றும் நிரந்தர நடுவர்களான பி. உன்னிகிருஷ்ணன், அனுராதா ஸ்ரீராம் மற்றும் ஸ்ரீநிவாஸ் ஆகியோரும் அடங்குவர். இந்த பருவத்தின் வெற்றியாளர் அல்கா அஜித் என அறிவிக்கப்பட்டது.  
ஸ்ரீநிவாஸ் 2011 ஆம் ஆண்டு வெளிவந்த 'தி ட்ரெயின்' என்ற மலையாள மொழித் திரைப்படத்தில் பின்னணி பாடகராக வெற்றியாளரான அல்கா அஜித்தை அறிமுகப்படுத்தினார். இறுதி போட்டியாளாரான நித்யஸ்ரீ, அரையிறுதி வீரர்கள் சிறினிசா, மற்றும் பிரியங்கா ஆகியோர் 2011 ஆம் ஆண்டு வெளியான தமிழ் மொழித் திரைப்படமான அவன் இவனில் பின்னணிப் பாடகர்களாக அறிமுகப்படுத்தப்பட்டனர்.
# சூப்பர் சிங்கர் ஜூனியர்

## பருவங்கள்

### பருவம் 3

இந்த நிகழ்ச்சியின் மூன்றாம் பருவம் 17 அக்டோபர் 2011 முதல் 26 அக்டோபர் 20212 ஆம் ஆண்டு வரை திங்கள் முதல் வெள்ளி வரை இரவு 9 மணிக்கு ஒளிபரப்பானது. இந்த நிகழ்ச்சியில் தங்கள் திறமையை வெளிப்படுத்த 6 வயது முதல் 14 வயது வரையிலான குழந்தைகள் அனுமதிக்கப்பட்டனர். நிகழ்ச்சியின் முடிவில் அதன் வெற்றியாளருக்கு மூன்று படுக்கையறை கொண்ட ரூ .60 லட்சம் மதிப்பிலான வீடு ஒன்று பரிசாக வழங்கப்படும் என்று அறிவித்தது. இந்த நிகழ்ச்சிக்கான நேரடி தேர்வுகள் தமிழ்நாட்டில் சென்னை, கோவை மற்றும் திருச்சி போன்ற நகரங்களில் நடத்தப்பட்டது. இந்த தேர்வுக்காக எஸ். பி. சைலஜா, நித்யஸ்ரீ மகாதேவன், மாணிக்க விநாயகம், புஷ்பவனம் குப்புசாமி, எஸ். சௌம்யா மற்றும் மஹதி ஆகியோரால் தேர்வு செய்யப்பட்டனர். பூர்ணிதா மற்றும் ரம்யா சுப்பிரமணியன் ஆகியோர் நேர் தேர்முகத் தேர்வில் தொகுப்பாளராக இருந்தனர்.  
இந்தப் பருவத்தில் மனோ, மால்குடி சுபா மற்றும் மனோ ஆகியோர் நடுவர்களாக இருந்தனர். அவர்களுடன் குரல் பயிற்சியாளராக ஆனந்த் வைத்தியநாதன் இருந்தார். மா கா பா ஆனந்த், பாவனா மற்றும் பூர்ணிதா ஆகியோர் இந்த நிகழ்ச்சியை தொகுத்து வழங்கினார்கள். இந்த பருவத்தின் வெற்றியாளர் அஜீத் காலிக் என அறிவிக்கப்பட்டது. இரண்டாம் இடத்தை பிரகதியும், மூன்றாம் இடத்தை யாழினியும், நான்காம் இடத்தை சுகன்யாயாவும், ஐந்தாம் இடத்தை கெளதமும் வென்றனர்.
# சூப்பர் சிங்கர் ஜூனியர்

## பருவங்கள்

### பருவம் 4

எயார்டல் சூப்பர் சிங்கர் ஜூனியர் நிகழ்ச்சியின் நான்காவது பருவம் 31 மார்ச் 2014 முதல் திங்கள் முதல் வெள்ளி வரை இரவு 9 மணிக்கு ஒளிபரப்பாகி, பின்னர் 9:30 மணிக்கு நேரம் மாற்றப்பட்டு ஒளிபரப்பானது. 6 வயது முதல் 14 வயது வரை உள்ள குழந்தைகள் தமிழ்நாடு முழுவதும் உள்ள முதல் தேர்வில் பங்கேற்றனர். இந்த நிகழ்ச்சி அதன் வெற்றியாளருக்கு அருண் எக்செல்லோ டெம்பிள் கிரீன் டவுன்ஷிப்பில் இருந்து 70 லட்சம் ரூபாய் மதிப்புள்ள நகரத்து வீடு பரிசாக வழங்கப்படும் என்று உறுதியளித்தது. இந்த நிகழ்ச்சியை மா கா பா ஆனந்த் மற்றும் பிரியங்கா ஆகியோர் தொகுத்து வழங்குகின்றனர், மற்றும் 'ஆர்.கே' என்பவர் இயக்கியுள்ளார்.  
இந்த போட்டியின் இறுதி போட்டி 20 பிப்ரவரி 2015 அன்று சென்னையில் உள்ள தங்கவேலு இன்ஜினியரிங் கல்லூரியில் இருந்து மாலை 6:00 மணி முதல் நேரடி ஒளிபரப்பு செய்யப்பட்டது. இறுதிப் போட்டியின் முடிவில் முடிவுகள் வெளிவந்ததைத் தொடர்ந்து, போட்டியாளரான ஜெசிகா ஜூட்ஸ் என்பவர் தான் வென்ற பரிசை இலங்கை தமிழ் அனாதை இல்லங்களுக்கு நன்கொடையாக வழங்குவார் என்றும் அறிவிக்கப்பட்டார். இறுதிப்போட்டியின் முடிவில் சுபோர்த்தி சந்தோஷ் ராவ் என்பவர் சூப்பர் சிங்கர் ஜூனியர் பருவம் நான்கின் வெற்றியாளர் ஆனார். அதை தொடர்ந்து ஜெசிகா ஜூட்ஸ் என்பவர் இரண்டாம் இடத்தையும், மூன்றாவது இடத்தைப் ஹரிப்ரியா என்பவரும் வென்றார்.
# சூப்பர் சிங்கர் ஜூனியர்

## பருவங்கள்

### பருவம் 5

சூப்பர் சிங்கர் ஜூனியரின் ஐந்தாவது பருவம் 26 நவம்பர் 2016 முதல் 17 ஜூன் 2017 வரை ஒளிபரப்பப்பட்டது. இந்த பருவத்தின் வெற்றியாளர் பிரித்திகா என்பவர் சூப்பர் சிங்கர் ஜூனியர் பட்டத்தை வென்றார் மற்றும் 40 லட்சம் மதிப்புள்ள குடியிருப்பை வென்றார். இரண்டாவது வெற்றியாளாராக பாபின் 5 லட்சம் மதிப்புள்ள காரை பரிசாக வென்றார். மூன்றாம் இடத்தை பிடித்த கௌரி 3 லட்சம் ரொக்கப் பரிசாகப் பெற்றார்.
# சூப்பர் சிங்கர் ஜூனியர்

## பருவங்கள்

### பருவம் 6

சூப்பர் சிங்கர் ஜூனியர் நிகழ்ச்சியின் ஆறாவது பருவம் 20 அக்டோபர் 2018 முதல் 21 ஏப்ரல் 2019 ஆம் ஆண்டு வரை சனி மற்றும் ஞாயிற்றுக்கிழமை இரவு 8 மணிக்கு ஒளிபரப்பாகி 54 அத்தியாங்களுடன் நிறைவு பெற்றது. இந்த நிகழ்ச்சியை மா கா பா ஆனந்த் மற்றும் பிரியங்கா இணைத்து தொகுத்து வழங்க, நடுவர்களாக சித்ரா, சங்கர் மகாதேவன், எஸ். பி. பி. சரண் மற்றும் கல்பனா ராகவேந்தர் ஆகியோர் இருந்தனர்.  
இறுதிப்போட்டியின் முடிவில் கிருத்திக் என்பவர் சூப்பர் சிங்கர் ஜூனியர் பட்டத்தையும் 50 லட்சம் ரூபா பணத்தையும் வென்றார். அதை தொடர்ந்து சுர்யா என்பவர் இரண்டாம் இடத்தையும் 25 லட்சம் ரூபா பணத்தையும், பூவையர் என்பவர் மூன்றாவது இடத்தையும் 10 லட்சம் ரூபா பணத்தையும் வென்றார்கள்.
# சூப்பர் சிங்கர் ஜூனியர்

## பருவங்கள்

### பருவம் 7

சூப்பர் சிங்கர் ஜூனியர் நிகழ்ச்சியின் ஏழாவது பருவம் 22 பெப்ரவரி 2020 ஆம் ஆண்டு முதல் சனி மற்றும் ஞாயிற்றுக்கிழமை இரவு 8 மணிக்கு ஒளிபரப்பானது. இந்த நிகழ்ச்சியை மா கா பா ஆனந்த் மற்றும் பிரியங்கா இணைத்து தொகுத்து வழங்குகின்றனர். இந்த பருவத்தின் நடுவர்களாக பிரபல பாடகர்கள் சித்ரா, சங்கர் மகாதேவன், கல்பனா ராகவேந்தர் மற்றும் நடிகரும் பாடகருமான நகுல் ஆகியோர் இருந்தனர். இந்த நிகழ்ச்சி கொரோனா வைரசு தொற்று நோய்காரணமாக இடை நிறுத்தம் செய்யப்பட்டது .
# செயற்பாட்டு வரைபடம்

process]]
**செயற்பாட்டு வரைபடம்** (Activity Diagram) என்பது ஒரு பணிப்போக்கின் (workflow) செயற்பாடுகளையும் (activities) செயல்களையும் (actions) காட்சிவடிவத்தில் விளக்கி ஆவணப்படுத்த உதவும் ஒரு வரைபடம் ஆகும். பொதுவாக மென்பொருட்களின் செயற்பாடுகளை விபரிக்க இது பயன்படுத்தப்படுகிறது. இது ஒருங்கு மாதிரியாக்க மொழியின் செயல் விளக்க வரைபட சீர்தரங்களில் ஒன்று. இது செயல்வழிப் படத்தை ஒத்தது. ஆனால் செயல்வழிப்படம் போல் அல்லாமல் concurrency செயற்பாடுகளை செயற்பாட்டு வரைபடம் கொண்டு விளக்கலாம்.
# செயற்பாட்டு வரைபடம்

## குறியீடுகள்

- கறுப்பு வட்டம் - தொடக்கம்
- வளைவு கொண்ட செவ்வகம் - செயற்பாடுகள்
- சாய்சதுரம் - முடிவுகள்
- bar - concurrency பிரிதல், சேர்தல்
- அம்புக்குறி - செயல் நடக்கும் ஒழுங்கு
- வட்டத்துக்குள் கறுப்பு வட்டம் - முடிவு
- Swimlanes - ஒரே வகையான செயற்பாடுகளை பிரித்துக் காட்டும் கோடுகள்
# சிந்தனை வெண்பா

**சிந்தனை வெண்பா** என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 35 வெண்பாக்களைக் கொண்ட நூல். இந்த நூலின் காலம் 15ஆம் நூற்றாண்டு.  
திருஞான சம்பந்தரைப் போற்றிப் பாடப்பட்ட நூல் இது. மெய்கண்டார், வெண்காடர், எம்குரு, சிற்றம்பலவர், சுகர் ஆகிய ஐவரை இந்த நூல் ‘பூரணர்’கள் எனக் குறிப்பிடுகிறது. சான்றோர் என்னும் பழந்தமிழ்ச்சொல் பூரணர் ஆயிற்று. சாலும் என்றால் போதும் என்று பொருள். பூரணம் என்பது பூரித்த நிறைவுநிலை.
# சிந்தனை வெண்பா

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# பஞ்சவர்

**பஞ்சவர்** என்னும் சொல் பாண்டியரை உணர்த்தும். இப்பெயரில் இலங்கையை பொதுக்காலத்திற்கு சற்று முன்னர் ஆண்ட ஐந்து பாண்டியர்களும் குறிக்கப்படுகின்றனர். சங்ககாலத்திலும் பிற்காலத்திலும் பாண்டியரை பஞ்சவர் என்னும் பெயருடன் அழைப்பது மரபாகவே ஆனது.
# பஞ்சவர்

## சங்ககாலக் குறிப்புகள்

1. சிலப்பதிகாரத்தில் வரும் நெடுஞ்செழியனை வாயில்காவலன் 'பழியொடு படராப் பஞ்சவ வாழி' என்று வாழ்த்தி விளிக்கிறான்.
1. பாண்டியன் வெள்ளியம்பலத்துத் துஞ்சிய பெருவழுதியை, காவிரிப்பூம்பட்டினத்துக் காரிக்கண்ணனார் ‘செருமாண் பஞ்சவர் ஏறு’ என்றும், ‘தமிழ் கெழு கூடல் தண்கோல் வேந்து’ என்றும் குறிபிடுகிறார்.
1. முத்தொள்ளாயிரம் பாண்டியரைப் பஞ்சவர் எனக் குறிப்பிடுகிறது.
1. பஞ்சவன், வானவர்கோன் ஆரம் பூண்டவன் வானவர்கோன் ஆரம் வயங்கியதோள் பஞ்சவன் எனப் பாராட்டப்படுகிறான்.
1. கூடல் நகரம் 'பசிவு இல் உயர் சிறப்பின் பஞ்சவன் கூடல்' எனப் போற்றப்படுகிறது.
;கருதத்தக்கவை
1. திருமால் ‘பஞ்சவர்க்குத் தூது நடந்தான்’ எனப் போற்றப்படுகிறார்.
1. ஐவரும் (5), ஈரைம்பதின்மரும் (100) போரிட்டதைப் புறநானூறு குறிப்பிடுகிறது.
இவற்றால் பஞ்சவர் என்னும் சொல் பாண்டியரைக் குறிக்கப் பயன்படுத்தப்பட்ட காரணம் விளங்கவில்லை.
# பஞ்சவர்

## பிற்காலம்

சங்ககாலத்துக்கு பிறகு பெரும்பாலும் மதுரையில் மூத்தவனான பட்டத்தரசன் இருக்க தென்பாண்டி நாடு மற்றும் வட தமிழகத்தில் மூத்தவனது நான்கு சகோதரர்கள் இருந்து நடத்துவது வழக்கம். அதனால் பஞ்சவர் என்னும் பெயர் பிற்காலத்திலும் வழக்கில் இருந்தது. இதை பாண்டியர்களின் படைத் தளபதிகளாய் இருந்தவர்கள் சிலரும் தன் பெயரோடு பட்டமாக சேர்த்துக் கொண்டனர். அவற்றில் அதிகம் அறியப்படும் பாண்டியர்கள் சிலரின் பட்டியல் கீழே கொடுக்கப்பட்டுளது.  
1. குலோத்துங்கச் சோழனால் முறியடிக்கப்பட்ட பஞ்ச பாண்டியர்கள்.
1. மார்க்கோ போலோவால் குறிப்பிடப்படும் பஞ்ச பாண்டியர்கள்.
1. குலசேகர ராசா கதையில் வரும் பஞ்ச பாண்டியர்.
1. தென்காசிப் பாண்டியர்கள் கல்வெட்டுகளில் குறிக்கப்படும் பஞ்ச பாண்டியர்கள்.
# நிராமய அந்தாதி

**நிராமய அந்தாதி** என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 10 வெண்பாக்களைக் கொண்டு அமைந்துள்ள அந்தாதிச் சிறு நூல்.  
திருஞான சம்பந்தரைப் போற்றும் நூல் இது. திருஞான சம்பந்தரை இந்நூல் ‘துரை காழிச் சம்பந்தர்’ எனக் குறிப்பிடுகிறது. 14ஆம் நூற்றாண்டில் வாழ்ந்த இரட்டையரும், அருணகிரிநாதரும் தோன்றல் அல்லது தலைவனைக் குறிப்பிடும் சொல்லாகத் ‘துரை’ என்னும் சொல்லைப் பயன்படுத்துகின்றனர். எனவே இந்த நூலின் காலம் 15ஆம் நூற்றாண்டு எனக் கொள்ளப்படுகிறது.
- நிர்மலம் என்னும் சொல் அழிவைக் குறிக்கும்.
- நிராமயம் என்னும் சொல் மாற்றத்தைக் குறிக்கும்.
குளவி தன் கூட்டுப்புழுவைக் கொட்டக்கொட்டக் குளவியாக மாறிவிடுவது போலவும், விழல் என்னும் நாணல் ஆறு அமாவாசைகளில் பிடுங்கிப் பிடுங்கி நட்டால் விளாமிச்சையாக மாறிவிடுவது போலவும் குணப்பண்புகள் மாறிவிடும் என இது குறிப்பிடுவது கருதிப் பார்க்கத் தக்கது.
# நிராமய அந்தாதி

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# எஸ். இராமச்சந்திரன்

**எஸ். இராமச்சந்திரன்** (திசம்பர் 4, 1949 - பெப்ரவரி 16, 2020) இலங்கையின் மெல்லிசை, மற்றும் பொப் இசைப் பாடகர் ஆவார்.
# எஸ். இராமச்சந்திரன்

## வாழ்க்கைச் சுருக்கம்

யாழ்ப்பாண மாவட்டம், நவாலி என்ற ஊரில் பிறந்த இராமச்சந்திரன் வளர்ந்தது அரியாலையில். அரியாலை சிறீபார்வதி வித்தியாசாலையில் ஆரம்பக் கல்வி கற்று பின்னர் கனகரத்தினம் மத்திய மகா வித்தியாலயத்தில் உயர்கல்வி கற்றார். பாடசாலை நாட்களிலேயே யாழ்ப்பாணம் கண்ணன் கோஷ்டி இசைக் குழுவில் இணைந்து கோயில் திருவிழாக்களில் பாடியிருக்கிறார். பள்ளிப் படிப்பை முடித்த பின்னர் இலங்கை வானொலியில் ஒலிப்பதிவாளராக 1970இல் பணியில் சேர்ந்தார். வானொலி இசைப் பகுதி நிகழ்ச்சித் தயாரிப்பு உதவியாளராகப் பணியாற்றினார். இவரது மனைவி பத்மாசனி. இவர்களுக்கு கானரூபன், மூகாம்பிகை என இரண்டு பிள்ளைகள் உள்ளனர்.
# கொட்டகுளம் வீமன் நன்னன்

கொ.வீ.நன்னன்-**கொட்டகுளம் வீமன் நன்னன்** (*K. V. Nannan*, பிறப்பு: செப்டம்பர் 16, 1934) ஓர் இந்திய அரசியல்வாதியும், எழுத்தாளரும் ஆவார். இவர் திராவிட முன்னேற்றக் கழகத்தின் தீவிர தொண்டரும், செங்கம் சட்டப்பேரவை தொகுதியின் முன்னாள் உறுப்பினருமாவார். இவர் 1996, மே 22 இல் செங்கம் தொகுதியின், சட்டப்பேரவை உறுப்பினராக பொறுப்பேற்றார். கொ. வீ. நன்னன், தமிழ் நாடகம், கதை, கவிதை பணிகளில் ஈடுபாடு கொண்டவர். பாவலர் என்று அன்போடு அழைக்கப்படுகின்றார். புரட்சிப்பாவலர் என்ற பட்டம் பெற்றவர். இன்றும் இலக்கியப்பணியில் தீராத ஆர்வத்துடன் பல புதிய நூல்களை இயற்றிவருகிறார்.
# கொட்டகுளம் வீமன் நன்னன்

## இளமைப்பருவம்

திருவண்ணாமலை மாவட்டம், செங்கம் வட்டம், புதுப்பாளையம் ஒன்றியம், கொட்டகுளம் கிராமத்தில் 1934 நவம்பர் 16ம் தேதி வீமன் மற்றும் முத்தாலம்மாள் தம்பதிக்கு முதலாவது மகனாக பிறந்தார். இவரது தாத்தா முத்துவின் ஊக்கத்தின் காரணமாக தமிழ் இலக்கியத்தின் மீது ஆர்வம் செலுத்தத் தொடங்கினார். இளம்வயது முதல் கவிதை புனைவதில் திறன் கொண்டவராகத் திகழ்ந்தார். கொட்டகுளம் அரசு ஆரம்பப்பள்ளியில் ஐந்தாம் வகுப்பு வரை படித்தார். வறுமையின் காரணமாக மேலே படிக்க முடியாத சூழ்நிலையில் பள்ளிப்படிப்பை நிறுத்திக் கொள்ள நேர்ந்துள்ளது.
# கொட்டகுளம் வீமன் நன்னன்

## அரசியல்

சமுதாயத்தில் காணப்படும் ஏற்றத்தாழ்வுகளை போக்குவதற்காக சமூக சீர்த்திருத்தங்களில் ஈடுபாடு கொண்டு செயல்படத் தொடங்கினார். ஆரம்ப காலத்தில் தந்தை பெரியாரின் பேச்சால் ஈர்க்கப்பட்டு, திராவிடர் கழகத்தில் தன்னை இணைத்து கொண்டார். பெரியாரின் கொள்கைகள், தத்துவங்கள், சமூகசீர்த்திருத்த சிந்தனைகளை பரப்புவதற்காக நாடகம், பாடல்கள், கவிதைகள் இயற்றி கிராமம் கிராமமாக சென்று பிரசாரம் செய்தார். தமிழகத்தின் பெரும்பாலான மாவட்டங்களுக்கு சுற்றுப்பயணம் செய்து திராவிடர் இயக்கக் கொள்கைகளைப் பரப்பிவந்தார்.  
பின்னர், அறிஞர் அண்ணா தலைமையில் அமைந்த திராவிடர் முன்னேற்றக் கழகத்துடன் தன்னை இணைத்துக் கொண்டு சமூகப்பணிகளுடன் அரசியல் பணிகளிலும் ஈடுபடத் தொடங்கினார். 1970களில் அழகிரி கலைக்குழுவை அமைத்து அன்பானந்தம், கோபால் ஆகியோருடன் இணைந்து ஊர் ஊராக சென்று திராவிட இயக்க கொள்கைகளை பாடல்கள், நாடகம், கவிதைகள் மூலம் பிரசாரம் செய்துவந்தார்.  
1983ல் செங்கம் நகர பொருளாளராக நியமிக்கப்பட்டார். 1996ம் ஆண்டு நடந்த தேர்தலில், திராவிட முன்னேற்றக்க கழக வேட்பாளராக, செங்கம் தொகுதியில் போட்டியிட்டு 26 ஆயிரம் வாக்கு வித்தியாசத்தில் தன்னை எதிர்த்து போட்டியிட்ட அதிமுக கூட்டணி வேட்பாளர் செ. கு. தமிழரசனை தோற்கடித்தார். நன்னன் கட்சியின் மாவட்ட துணைப்பொதுச்செயலாளராக நியமிக்கப்பட்டார்.
# கொட்டகுளம் வீமன் நன்னன்

## குடும்பம்

கொட்டகுளம் கிராமத்தை சேர்ந்த வெள்ளையம்மாளை 1971ம் ஆண்டு திருமணம் செய்து கொண்டார். இவர்களுக்கு முத்துமணி என்ற மகன் உள்ளார். 1974ம் ஆண்டு இவரது மனைவி வெள்ளையம்மாள் நோய்வாய்ப்பட்டு இறந்தார். இவரது தந்தை வீமன், இராணுவ வீரர். 107 வயது வரை வாழ்ந்து மறைந்தவர். 1919 ஆம் ஆண்டு பிறந்த தாய் முத்தாலம்மாள், திசம்பர் 23, 2010 அன்று காலமானார். நன்னன் மற்றும் வெள்ளையம்மாள் தம்பதிக்கு முத்துமணி என்ற மகன் உள்ளார். இவர் பி. எஸ். சி. படித்துவிட்டு பத்திரிகையாளராக பணியாற்றி வருகிறார். முத்துமணி பதிப்பகத்தின் மூலம் தனது தந்தை நன்னன் எழுதிய 'அருள்மழையாய்', 'சிகப்புக்குயில்',' வெள்ளிக்குடம்' ஆகிய நூல்களை வெளியிட்டுள்ளார். நன்னனின் மருமகள் கல்யாணி புகழ்பெற்ற கல்வியாளர்.
# கொட்டகுளம் வீமன் நன்னன்

## புத்தகங்கள்

திராவிட முன்னேற்றக் கழகத்தின் தலைவரும், தமிழக முன்னாள் முதல்வருமான கலைஞர் மு.கருணாநிதியை பாராட்டி 'அருள்மழையாய்' என்ற நூலை 2010 ஆம் ஆண்டில் இயற்றியுள்ளார். இதை தொடர்ந்து சமூகத்தில் ஜாதியால் ஏற்படும் தீமைகளை விளக்கும் 'சிவப்புக்குயில்' மற்றும் 'வெள்ளிக்குடம்' ஆகிய குறுங்காவிய நூல்களை 2012 ஆம் ஆண்டில் வெளியிட்டுள்ளார். ஏப்ரல் 15, 2012 அன்று செங்கத்தில் நடந்தவிழாவில் இந்நூல்களை இலக்கியச்செல்வர் சிலம்பொலி செல்லப்பன் வெளியிட்டார். மூன்று நூல்களையும் பெங்களூரை சேர்ந்த முத்துமணி பதிப்பகம் வெளியிட்டுள்ளது.
# ஔவையார் வழிபாடு

**ஔவையார் வழிபாடு** அல்லது **செவ்வாய் பிள்ளையார் வழிபாடு** என்பது, தமிழ்நாட்டிலுள்ள பெண்களால் மட்டுமே நடத்தப் பெறும் ஒரு இந்து சமய வழிபாடாகும். இந்த வழிபாட்டில் ஆண்கள் கலந்து கொள்ள கூடாது. அதனால் ஆண்களுக்கு இந்த வழிபாட்டினை காணவும், அதன் நோக்கம் மற்றும் வழிபாட்டு முறை பற்றி அறிந்து கொள்ளவும் தடையுள்ளது.
# ஔவையார் வழிபாடு

## வேறு பெயர்கள்

ஔவையார் வழிபாடு என்று அழைக்கப்படும் இந்த வழிபாடு முறை பல்வேறு பெயர்களில் அறியப்படுகிறன. செவ்வாய் பிள்ளையார் வழிபாடு என்றும், பாட்டி வழிபாடு என்றும் சில இடங்களில் அழைக்கப்படுகின்றன. அது போல இந்த வழிபாட்டிற்காக பெண்கள் கடைபிடிக்கும் விரதம் ஔவையார் விரதம், செவ்வாய் பிள்ளையார் விரதம் என்று வழங்கப்படுகிறது.
# ஔவையார் வழிபாடு

## வழிபாட்டிற்கான காலம்

இந்த வழிபாட்டு முறை பொதுவாக ஆடி, தை, மாசி மாதங்களில், தொடர்ந்து ஏதேனும் மூன்று செவ்வாய்க்கிழமைகளில் நடத்தப்படுகிறது. இந்த வழிபாட்டிற்காக "அசந்தா ஆடியிலும் தப்புனா தையிலும் மறந்தா மாசியிலும்" என்ற சொல்லாடலுடன் வழங்கிவருகிறது.
# ஔவையார் வழிபாடு

## நடத்தப்பெறும் முறை

வயதான சுமங்கலிப் பெண்ணின் தலைமையில், நள்ளிரவில் தேர்வு செய்யப்பட்ட ஒரு வீட்டில் இந்த வழிபாடு நடக்கும். அரிசி மாவை உப்பில்லாமல் பிசைந்துக் கொழுக்கட்டை செய்து, வேப்பிலை, புளிய இலை, புங்க இலைகளைப் பரப்பி அதில் கொழுக்கட்டையைப் படைத்து வழிபாடு செய்வர். இவ்வழிபாட்டுக்குத் தலைமையேற்ற வயதான சுமங்கலிப் பெண், ஒளவையாரின் பிள்ளையார் வழிபாட்டு கதையை அனைவருக்கும் எடுத்துச் சொல்வார்.
# ஔவையார் வழிபாடு

## நடைபெறும் காலம்

ஆடி மாதத்தின் செவ்வாய்க் கிழமைகளில் ஔவையார் வழிபாடு நடைபெறுகிறது. தை, மாசி மாதங்களின் செவ்வாய்க் கிழமைகளிலும் இந்த வழிபாடுகள் நடத்தப் பெறுவது உண்டு.
# ஔவையார் வழிபாடு

## வழிபாட்டிற்கான நோக்கம்

இவ்வழிபாடு மேற்கொள்ளும் கன்னியருக்கு அவர்களின் மனம் விரும்பிய மாப்பிள்ளை கிடைப்பார் என்பது நம்பிக்கை.
# ஔவையார் வழிபாடு

## ஔவையார் கொழுக்கட்டை

இந்த ஔவையார் வழிபாட்டில் பெண்கள் மட்டுமே கலந்து கொள்ள முடியும். ஆண்கள் கலந்து கொள்ள அனுமதி இல்லை. வழிபாட்டில் பயன்படுத்தப்படும் கொழுக்கட்டையை ***ஔவையார் கொழுக்கட்டை*** எனச் சொல்வார்கள். இந்தக் கொழுக்கட்டைப் பிரசாதம் ஆண்களுக்கு கொடுக்கப்படுவதில்லை. ஆண்கள் கண்ணில் பட்டால் அவர்களின் கண் கெட்டு விடும் என்று எச்சரிக்கையும் செய்யப்படுகின்றது. இதனால் பெண்கள் இதை மறைவாக வைத்துத்தான் சாப்பிடுவார்கள். சில வீடுகளில் சிறுவர்களின் தொல்லைகள் காரணமாக, ஆண் குழந்தைகளுக்கு, இந்தக் கொழுக்கட்டையை உண்ணத் தருவதுமுண்டு.  
- தினமலர் ஆன்மீக மலர், 14.07.2012 (சென்னை பதிப்பு)
# நிறைவு வாதம்

ஓவியம்''. கிறிஸ்தவர்கள் இயேசுவை புதிய உடன்படிக்கையின் நடுவராக கருதுகின்றனர்.]]  
**நிறைவு வாதம்** (*Supersessionism*) என்பது *இரட்டை உடன்படிக்கையுடன்* நேரடியாக வேறுபட்ட கிறித்தவ இறையியல். கடவுள் மனிதருடன் செய்யும் உறவு என வேதாகமம் வெளிப்படுத்துவது உடன்படிக்கைகள் என அறியப்படுகின்றது. ஆகவே, நிறைவு வாதத்தின் சர்ச்சைக்குரிய மூலக் கருத்து, இசுரவேலருடன் மோசேயூடாக செய்த உடன்படிக்கையை கிறிஸ்தவ உலகுடனான புதிய உடன்படிக்கை இடம் பிடிப்பது ஆகும்.  
நிறைவு வாதம் புதிய ஏற்பாட்டு வசனங்களின் விளக்கமும், அதன்படி யூதர்களுடன் கடவுள் செய்துகொண்ட உடன்படிக்கை கிறிஸ்தவ சபையூடாக கிறிஸ்தவர்களுக்கு கடவுளுடனான உறவினால் உடைமையாகின்றது என விளக்கப்படுகின்றது.
# தாகூர் கலைக் கல்லூரி

**தாகூர் கலைக் கல்லூரி** *(Tagore Arts College)*, புதுச்சேரியின் லாசுபேட்டையில் அமைந்துள்ள மிகப் பழமையான பட்டப் படிப்புக் கல்லூரிகளில் ஒன்றாகும். இது 1961ஆம் ஆண்டில் நிறுவப்பட்டது. இந்த கல்லூரி பாண்டிச்சேரி பல்கலைக்கழகத்தின் இணைவினைப் பெற்றுள்ளது. இந்த கல்லூரி கலை, வர்த்தகம் மற்றும் அறிவியலின் பல்வேறு பிரிவுகளில் பல்வேறு இளங்கலை/அறிவியல் படிப்புகளை வழங்குகிறது.
# தாகூர் கலைக் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- தாவர அறிவியல்
- விலங்கியல்
- உளவியல்
- கணினி அறிவியல்
# தாகூர் கலைக் கல்லூரி

## துறைகள்

### கலை மற்றும் வணிகம்

- தமிழ்
- ஆங்கிலம்
- பிரஞ்சு
- வரலாறு
- சமூகவியல்
- தத்துவம்
- சுற்றுலா
- பொருளாதாரம்
- வர்த்தகம்
# தாகூர் கலைக் கல்லூரி

## அங்கீகாரம்

இக்கல்லூரியை பல்கலைக்கழக மானிய குழு (யுஜிசி) அங்கீகரித்துள்ளது.
# கண்ணம்புழா பகவதி அம்மன் கோவில்

வடக்கு கரையில் உள்ள கோவில்களில் தேசிய நெடுஞ்சாலைக்கு மேற்கே அமைந்துள்ளது இந்த கோவில். கிழக்கு கிருஷ்ணர் சாமி கோவிலும் உண்டு]]
**கண்ணம்புழா பகவதி அம்மன் கோவில்** (*Kannampuzha Bhagavathi Temple*) சாலக்குடி நகரில் உள்ள பகவதி அம்மன் கோவில். இந்தக் கோவில் சாலக்குடி ஆற்றின் கரையில் உள்ளது.
# கண்ணம்புழா பகவதி அம்மன் கோவில்

## ஐதீகம்

கண்ணம்புழா பகவதி அம்மன் சுயம்பு வடிவத்தில் உருவானதாக நம்பப்படுகிறது. புதர் மண்டிக் கிடந்த இந்த இடத்திற்கு முதன் முதலாக வந்த ஒரு புலைய இனத்தைச் சேர்ந்த நபர் ஒருவர் தன் அரிவாளை அங்குள்ள ஒரு பாறை மீது தீட்டியதாகவும், அப்போது அந்த பாறையில் இருந்து இரத்தம் வடிந்தாகவும், அவ்வாறு அந்த இடம் புனித இடமாக மாறியதுமாக ஐதீகம். சுயம்புவாக உருவான சிலை அதற்கு பின் கொஞ்சம் கொஞ்சமாக வளர்ந்து வந்ததாக அப்பகுதிவாழ் மக்கள் கூறுகின்றனர்.
# கண்ணம்புழா பகவதி அம்மன் கோவில்

## வரலாறு

இந்த கோவில் திராவிடர்களுக்கு சொந்தமானதாக இருந்து பிறகு ஆரியர்கள் அதை கைப்பற்றியுள்ளதாகவும் சில வரலாற்று நிபுணர்கள் நம்புகின்றனர்.  
கோவில் ஆரியர்களின் கைக்கு வந்த பிறகு தெக்கேடத்து மனையைச் சேர்ந்த நம்பூதிரிமார் அங்கு பூசை செய்து வந்தனர். அந்த காலக்கட்டத்தில் தெக்கேடத்து முல்லய்க்கல் பகவதி என்று இந்த கோவில் அழைக்கப்பட்டு வந்தது. மலையாள நாட்காட்டியின் படி 1096-ஆம் ஆண்டு இந்த கோவில் சீரமைக்கப்பட்டதோடு கோவிலைச் சுற்றி நான்கு பிரகாரங்களும் அமைக்கப்பட்டன. அன்று முதல் கோவிலில் வழக்கமாக இரு வேளை பூசை மற்றும் நைவேத்தியம் தொடங்கப்பட்டது. அனைவரும் பாகுபாடின்றி கோவில்களுக்குள் நுழையலாம் என்ற கோவில்நுழைவு அறிக்கை வெளியிடப்பட்ட பிறகு
இந்து மதத்தைச் சேர்ந்த அனைவருக்கும் அனுமதி வழங்கப்பட்டது. அன்று முதல், முல்லய்க்கல் பகவதி என்ற பெயரை விட்டு விட்டு, அப்பகுதியின் குலதெய்வம் என்ற புகழ் பெற்றது.
# கண்ணம்புழா பகவதி அம்மன் கோவில்

## பிரதிஷ்டை

இங்கு முக்கிய தெய்வம் பகவதி அம்மன் ஆகும். ஐயப்பன், சிவபெருமான், விஷ்ணு, பத்திரகாளி, துர்க்கா மற்றும் நாகராஜா மற்றும் நாகதேவதை ஆகிய தெய்வங்களும் உள்ளன.
# கண்ணம்புழா பகவதி அம்மன் கோவில்

## பூசைகள் மற்றும் சடங்குகள்

தினசரி பூசைகள் தற்போதும் தெக்கேடத்து நம்பூதிரிமார் நடத்தி வருகின்றனர். தென்காசி எனப் போற்றப்படும் மலபாரில் உள்ள பிரசித்தி பெற்ற கொட்டியூர் மகாதேவ கோவிலின் பிரதான தந்திரி பதவியும் தெக்கேடத்து நம்பூதிரிமார்க்கு சேர்ந்தது. சபரிமலை விரத காலத்தில் (விருச்சிகம் 21 முதல்) வரநாட்டு குறுப்பின் களம் எழுத்து பாட்டும் ஒரு முக்கிய சடங்கு ஆகும். தினசரி நிறமாலையும் உண்டு.  
நவராத்திரிகாலங்களில் நிறமாலையும் குருதி என அழைக்கப்படும் வண்ணக்கலவை ஊற்றும் சடங்கு நடைபெறுகிறது. மகர செவ்வாய் மற்றும் மகர மாத அத்தம் நாளில் வரும் பிரதிஷ்டா தினத்தன்றும் கோவிலில் சிறப்பு வழிபாடுகள் நடைபெறும். அன்று தீபக்காட்சியும், கலைநிகழ்ச்சிகளும் நடைபெறும்.
# கண்ணம்புழா பகவதி அம்மன் கோவில்

## பூசைகள் மற்றும் சடங்குகள்

### கோவில் திருவிழா

கண்ணம்புழா பகவதி அம்மன் கோவிலில் நடைபெறும் முக்கிய விழா மலையாள நாட்காட்டி படி கும்ப மாதம் அசுவதி நாளில் (இரவு அசுவதி நாள் அதிகமாக வரும் நாள்) நடத்தப்படும்.  
அன்றைய தினம் தேவிக்கு சாற்ற தாலிகளுடன் நாட்டின் பல்வேறு பகுதிகளில் இருந்து மேளதாளங்களுடன் தேவியை ஊர்வலமாக கொண்டு வருகின்றனர்.  
அன்றைய தினம் ஐந்து அல்லது ஏழு யானைகளுடன் தெக்கேடத்து மனையை நோக்கி ஊர்வலம் செல்கிறது. தரிசனம் முடிந்த பிறகு தேவி திரும்ப கோவிலுக்கு அழைத்து செல்லப்படுகிறது.
# கண்ணம்புழா பகவதி அம்மன் கோவில்

## பாறைப்புறத்து பகவதி

கண்ணம்புழ கோவிலின் உப தேவதை எனப் போற்றப்படும் பாறைப்புறத்து பகவதி அம்மனை கோவிலின் வடக்கு பகுதியில், தெக்கேடத்து மனையின் வளாகத்தில் பிரதிஷ்டை செய்துள்ளனர்.  
பண்டைய காலத்தில் ஒரு நாள் தெக்கேடத்து மனையைச் சேர்ந்த மூத்த திருமேனி கொட்டியூர் கோவிலில் சிலர் பூசை விஷயமாக சென்று வீடு திரும்பும் நேரத்தில், அடர்த்தியான காட்டுப்பகுதி வழியாக சென்று கொண்டிருந்த நம்பூதிரி அச்சத்தால் நடுங்கியதாகவும், இரவு வழி தெரியாமல் தடுமாறியதாகவும், அப்போது தேவியை பிரார்த்தனை செய்தபோது தொலைவில் இருந்து ஒரு பெண் விளக்கு ஏந்தி போவதை கண்டதாகவும் ஐதீகம்.  
அந்த பெண்ணை பின்தொடர்ந்து நடந்து சென்ற நம்பூதிரி ஆபத்து ஏதும் இல்லாமல் காட்டில் இருந்து பாதுகாப்பாக மனைக்கு சென்றதாகவும் கூறப்படுகிறது. அன்று அவர் கண்ட பெண் உருவத்தை தேவி உருவத்தில் மனையின் வளாகத்தில் பாறையின் மீது பிரதிஷ்டை செய்ததாகவும், இது கண்ணம்புழ பகவதி அம்மனே ஆகும் என்றும் நம்பப்படுகிறது. தற்போது பாறைப்புறத்து பகவதி என்று அழைக்கப்பட்டு வருகிறது.  
மலையாள நாட்காட்டியின் அடிப்படையில், ஒவ்வொரு மாதமும் முதல் செவ்வாய் அல்லது வெள்ளிக்கிழமைகளில் மட்டுமே இந்த கோவிலின் நடை
திறந்து பூஜை செய்வது வழக்கம். அன்றைய தினம் மட்டும் தேவி பக்தர்களுக்கு தரிசனம் வழங்கும் என நம்பப்படுகிறது.
# இருமல்

**இருமல்** *(cough)* என்பது உடனடியாகவும் தொடர்ந்தும் நிகழும் காப்பு மறிவினை ஆகும். இருமல் மூச்சுயிர்ப்பு வழித்தடத்தில் உள்ள பாய்மங்கள், எரிச்சலூட்டிகள், அயற்பொருட்கள், நுண்ணுயிரிகளை அகற்ற உதவுகிறது. இருமல் மறிவினையில் மூன்று கட்டங்கள் உள்ளன. அவை மூச்சிழுப்புக் கட்டம், குரல்வளையின் முகப்பு மூடிய நிலையில் வேகமாக அமையும் மூச்சுவிடுதல் கட்டம், அடுது குரல்வளை திறந்து நுரையீரலில் இருந்து காற்றுவீச்சு வெளியேற்றக் கட்டம் என்பனவாகும். இப்போது வழக்கமாக இருமலுக்கே உரிய ஓசை எழும்பும். இருமல் இயக்கு செயலாகவோ தன்னியல்பு செயலாகவோ அமையலாம்.  
அடிக்கடி இருமுதல் நோயின் அறிகுறியாகும். பல நச்சுயிரிகளும் குச்சுயிரிகளும் படிமலர்ச்சிக் கண்ணோட்டத்தில், ஓம்புயிரியை இருமச் செய்து நன்மை அடைகின்றன. இருமும்போது நோய் புது ஓம்புயிரிகளுக்குப் பரவுகிறது. பல்வேளைகளில், ஒழுகற்ற இருமல் மூச்சுக் குழல் தொற்றால் ஏற்படுகிறது. இது புகைத்தல், காற்று மாசுறல், மூச்சு வழித்தட அடைப்பு,
# இருமல்

## நோய்சார் உடலியக்கவியல்

நலமானவரில் இருமல் காப்பு மறிவினையாகும். இது பல உளவியல் காரணிகள்லாஇல் ஏற்படலாம்.
மேலும் சரியான நோயறிதலுக்கு ஆய்வக முறைகளையும் x-கதிர்களையும், நுரையீரல் செயல்திறனறி கருவியையும் பயன்படுத்தலாம். staccato இருமல் கிளாமிடியா நுண்ணுயிரித் தொற்றிய நுரையீரல் அழற்சியைக் குறிக்கும்.
# இருமல்

## பண்டுவம் (சிகிச்சை)

குழந்தைகளின் இருமலைக் குறைக்க அல்லது தவிர்க்க, இருமல் ஏற்பட்டதற்கான காரணத்தைக் கண்டுபிடித்துப் பின்னரே சிகிச்சை மேற்கொள்ளப்படுகிறது. குழந்தைகளில் 50% நேர்வுகளில் சிகிச்சை தராமலே 10 நாட்களிலும் 90% நேர்வுகளில் 25 நாட்களிலும் இருமல் நின்றுவிடுகிறது.
அமெரிக்கக் குழந்தையியல் கல்விக்கழகம், இருமல் மருந்தின் பயன்பாடு இருமலை நிறுத்துவதற்கான சான்றுகள் இல்லை எனக் கூறுகிறது. என்றாலும், இது டெக்சுட்ரோமெதார்பனைவிட சிறந்ததல்ல.
# இருமல்

## பிற விலங்குகளில்

கடற்பாலூட்டிகளாகிய டோல்பின்கள் இருமுவதில்லை.